b'\n_START_ARTICLE_\nRace Across America\n_START_PARAGRAPH_\nRace Across America, s kratico RAAM, je vsakoletna ultramaratonska kolesarska dirka, ki od leta 1982 poteka med zahodno in vzhodno obalo ZDA v dol\xc5\xbeini trase pribli\xc5\xbeno 4800\xc2\xa0km in trajanju dirke pribli\xc5\xbeno en teden. Dirka se od obi\xc4\x8dajnih etapnih kolesarskih dirk, kot je Tour de France, razlikuje po tem, da ni razdeljena na posamezne etape, ampak vseskozi poteka, dirka\xc4\x8di pa si sami dolo\xc4\x8dijo \xc4\x8das za po\xc4\x8ditek in hrano. Poteka v ve\xc4\x8d kot dvajsetih tekmovalnih razredov, od katerih je najpomembnej\xc5\xa1i  in najodmevnej\xc5\xa1i mo\xc5\xa1ki solo. Najuspe\xc5\xa1nej\xc5\xa1i tekmovalec po \xc5\xa1tevilu zmag v skupnem se\xc5\xa1tevku je avstrijski kolesar Christoph Strasser s \xc5\xa1estimi zmagami, Jure Robi\xc4\x8d jih je dosegel pet.'